Misko Iho

Misko Iho (ent. Mikko, s. 9. toukokuuta 1975 Helsinki) on palkittu suomalainen mainos- ja musiikkivideo-ohjaaja. Vuosina 1992–1994 Misko Iho vaikutti demoskenellä toimiessaan graafikkona yhdessä maailman tunnetuimmista demoryhmistä Future Crew'ssa. Future Crew tuli maailmanlaajuisesti tunnetuksi muun muassa julkaisemistaan demoista Unreal (Assembly 1992), Panic (The Party 1992) ja Second Reality (Assembly 1993). Vuonna 1994 Iho vietti muutaman kuukauden työskennellessään Yhdysvalloissa suunnittelemassa grafiikkaa Epic Pinball -nimiseen videopeliin. Vuosina 1997–2001 Iho työskenteli Suomessa digitaalisten erikoistehosteiden parissa ja rakensi tehosteita elokuviin, musiikkivideoihin sekä mainoksiin. Vuonna 2001 hän ohjasi ensimmäisen televisiomainoksensa, jonka jälkeen hän on toiminut ohjaajana Suomessa ja ulkomailla. Tunnetuimpiin töihin lasketaan mainoselokuvasarja VR:n Kivimiehet. Kampanja palkittiin muun muassa vuonna 2007 Grand- sekä Golden Effie -palkinnoilla. Effie Awards Iho on ohjannut musiikkivideoita lukuisille suomalaisille artisteille ja hänet palkittiin vuonna 2010 kultaisella Muuvi- palkinnolla Suomen Ääni- ja kuvatallennetuottajien Muuvi- musiikkivideokilpailussa ohjaamastaan musiikkivideosta Chisun ”Baden-Baden” -kappaleeseen. Video voitti samassa kilpailussa myös yleisöäänestyksen. Ihon ohjaama video Chisun kappaleeseen Sabotage palkittiin vuoden 2011 parhaana musiikkivideona Emma-gaalassa 2012. Vuonna 2010 valmistunut fiktiivinen lyhytelokuva Potilas sai ensi-iltansa Helsingin Rakkautta ja Anarkiaa -elokuvafestivaaleilla ja palkittiin myöhemmin Lontoon kansainvälisillä Super Shorts -lyhytelokuvafestivaaleilla parhaasta ohjauksesta ja Byron Bayn kansainvälisillä elokuvafestivaaleilla parhaana lyhytelokuvana. Elokuva on myös päässyt elokuvafestivaalien viralliseen valikoimaan lukuisilla festivaaleilla muun muassa Yhdysvalloissa, Intiassa, Espanjassa ja Britanniassa. Rooleissa nähdään Jani Volanen ja Tommi Korpela. Vapaa-ajalla Misko Iho harrastaa laskuvarjohyppäämistä, jossa on voittanut freeflyingin Suomen mestaruuden vuonna 2009 sekä ollut mukana muodostelmalentämisen Euroopan ennätyksellä vuonna 2011. Misko Ihon äiti on Sikke Sumari. == Filmografia == === Lyhytelokuvat === Potilas (Jani Volanen, Tommi Korpela) (2010) * Cinefiesta - Puerto Rico 2011 (Official Selection) * Festival Mas Sorrer - Espanja 2011 (Official Selection) * Manlleu Short Film Festival - Espanja 2011 (Official Selection) * Riverside International Film Festival - USA 2011 (Official Selection) * European Short Film Festival - USA 2011 (Official Selection) * Palm Beach International Film Festival - USA 2011 (Official Selection) * Byron Bay International Film Festival - Australia 2011 (WInner - Best short film) * Tampere Film Festival - Suomi 2011 (Kotimainen kilpailu) * The Magnolia Independent Film Festival - USA 2011 (Official Selection) * FEC Gambrils-Reues XIII European Short Film Festival - Espanja 2011 (Official Selection) * Super Shorts International Film Festival - Englanti 2010 (Winner - Best direction) * Hollywood Reel Independent Film Festival - USA 2010 (Official Selection) * The Stepping Stone Film Festival - Intia 2010 (Official Selection) * Lone Star International Film Festival - USA 2010 (Official Selection) * Helsinki International Film Festival - Suomi 2010 (Official Selection) === Musiikkivideot === 2013 * Sydänlupaus - J. Karjalainen 2012 * Eva - Jippu 2011 * Kohtalon oma - Chisu * Sabotage - Chisu * I don't dance - Sunrise Avenue * Kokeile minua - Haloo Helsinki! 2010 * Pimeä onni - Jippu & Samuli Edelmann * Linnunrata - CMX * Kunnon syy - Irina & Maija Vilkkumaa * Nettiin - Jenni Vartiainen * Killing Me - Cristal Snow * I Wanna Be A Rockstar - Waldo’s People 2009 * Life - Bredren B (Ghana) * Adwoa Fowaah - Bredren B (Ghana) * Welcome To My Life - Sunrise Avenue * Baden-Baden - Chisu * Padayu (Falling) - Khaki (Venäjä) 2008 * Lose Control - Waldo’s People * Silent Despair - Anna Abreu * Annie And I - Kristiina Wheeler * Luokkakokous - Maija Vilkkumaa * Suojatiellä - Maija Vilkkumaa * China Cool - Cristal Snow * Sunny Day - Kristiina Wheeler * Muut - Chisu * Can't Save Me - Cristal Snow 2007 * Scarred - Cristal Snow * Pump It Up - Cristal Snow 2003 * I Feel Love - Dallas Superstars 1998 * Stomping System - JS16 == Lähteet == == Aiheesta muualla == * Misko Ihon virallinen kotisivu * Luokka:Suomalaiset musiikkivideo-ohjaajat Luokka:Demoskenen henkilöt Luokka:Future Crew Luokka:Vuonna 1975 syntyneet Luokka:Elävät henkilöt Luokka:Suomalaiset laskuvarjohyppääjät